การลอบสังหารแอลี ฆอเมเนอี

เมื่อวันที่ 28 กุมภาพันธ์ ค.ศ. 2026 แอลี ฆอเมเนอี ผู้นำสูงสุดคนที่สองของอิหร่าน ถูกสังหารในปฏิบัติการโจมตีทางอากาศร่วมกันระหว่างสหรัฐอเมริกาและอิสราเอล การเสียชีวิตฆอเมเนอีของเกิดขึ้นระหว่างการโจมตีด้วยขีปนาวุธของอิสราเอลรอบกรุงเตหะราน โดยมีเป้าหมายที่เจ้าหน้าที่ระดับสูงของอิหร่านและสถานที่ทางยุทธศาสตร์สำคัญ หลังจากที่ได้รับข้อมูลข่าวกรองจากสำนักงานข่าวกรองกลางของสหรัฐฯ เกี่ยวกับที่ตั้งของผู้นำหลายคน ภาพถ่ายดาวเทียมบ่งชี้ว่าที่พักของฆอเมเนอีในเมืองได้รับความเสียหายอย่างหนักจากการโจมตีครั้งนี้ 

หลังจากรายงานเบื้องต้นจากอิสราเอลที่ระบุว่าฆอเมเนอีเสียชีวิตในปฏิบัติการดังกล่าว ประธานาธิบดีดอนัลด์ ทรัมป์ แห่งสหรัฐฯ และนายกรัฐมนตรีเบนจามิน เนทันยาฮู แห่งอิสราเอล ก็ได้แถลงว่าฆอเมเนอีเสียชีวิตแล้ว สื่อของรัฐบาลอิหร่านยืนยันการเสียชีวิตของเขาในช่วงเช้าตรู่ของวันถัดมา และรัฐบาลได้ประกาศกำหนดการไว้อาลัยเป็นเวลา 40 วัน พร้อมทั้งกำหนดวันหยุดราชการเป็นเวลา 7 วัน สมาชิกในครอบครัวและเครือญาติของฆอเมเนอีอีกสี่คนก็เสียชีวิตจากการโจมตีครั้งเดียวกันนี้ด้วย เมื่อมีการยืนยันการเสียชีวิตของเขา ประชาชนชาวอิหร่านจำนวนมากจึงออกมาเฉลิมฉลองบนท้องถนน

 อ้างอิง 

หมวดหมู่:ข้อโต้แย้งในปี พ.ศ. 2569
หมวดหมู่:ความสัมพันธ์ระหว่างประเทศในปี พ.ศ. 2569
หมวดหมู่:การลอบสังหารในประเทศอิหร่าน
หมวดหมู่:แอลี ฆอเมเนอี